Diari Oficial de la Generalitat Valenciana


Sumari del DOGV 5352, del 22-09-2006 (2006/10081)

ORDRE de 12 de setembre de 2006, de la Conselleria d'Economia, Hisenda i Ocupació, per la qual es creen o modifiquen determinats fitxers informatitzats amb dades de caràcter personal gestionades per l'Institut Valencià de Finances.
---------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2006/09/12/(1)/dof/vci/html**

### Dades del document

Número de DOGV
:   5352

Data del DOGV
:   22-09-2006

Secció del DOGV
:   I. DISPOSICIONS GENERALS

Número del document
:   2006/10782


Data del document
:   12-09-2006

Organisme emissor
:   Conselleria d'Economia, Hisenda i Ocupació

Tipus de document
:   Ordre

Descriptors 

:   * Institut Valencià de Finances
    * base de dades
    * legislació
    * dades personals

ORDRE de 12 de setembre de 2006, de la Conselleria d'Economia, Hisenda i Ocupació, per la qual es creen o modifiquen determinats fitxers informatitzats amb dades de caràcter personal gestionades per l'Institut Valencià de Finances. [2006/10457]  
La Llei Orgànica 15/1999, de 13 de desembre, de Protecció de Dades de Caràcter Personal, estableix en l'article 2 que esta serà d'aplicació a les dades de caràcter personal registrades en suport físic que les faça susceptibles de tractament, i a tota modalitat d'ús posterior d'estes dades pels sectors públic i privat.  
Així mateix, la llei orgànica esmentada disposa en l'article 20 que la creació, modificació o supressió dels fitxers de les administracions públiques sols es podrà fer per mitjà de disposició general publicada en el Boletín Oficial del Estado o diari oficial corresponent.   
El Decret 96/1998, de 6 de juliol, del Govern Valencià, pel qual es regulen l'organització de la funció informàtica, la utilització dels sistemes d'informació i el Registre de Fitxers Informatitzats en l'àmbit de la Generalitat Valenciana, determina, en els articles 10 i següents, el procediment d'inscripció en este últim dels fitxers informatitzats de dades personals creades o gestionades pels distints òrgans o entitats de la Generalitat Valenciana, així com la potestat per a l'aprovació de la disposició de caràcter general creadora dels fitxers automatitzats, l'exercici de la qual recau en la conselleria competent per raó de la matèria.  
Per tot això, a tenor del que establix l'article 35 de la Llei 5/1983, de 30 de desembre, de Govern Valencià, i una vegada complits els tràmits establits en l'article 12 del Decret 96/1998, de 6 de juliol, del Govern Valencià  
ORDENE  
Primer   
Es creen els fitxers amb dades de caràcter personal denominats RAOGO i RASCA, d'acord amb el que disposa l'article 20 de la Llei Orgànica 15/1999, de 13 de desembre, de Protecció de Dades de Caràcter Personal. Les característiques dels fitxers es detallen en l'apartat I de l'annex.  
Segon   
Es modifiquen els fitxers el nom i codi d'inscripció dels quals en el Registre General de Protecció de Dades són els següents: ALTOS CARGOS C.C., 4293808244; ALTOS CARGOS C.H., 9820527100; CLIENTES, 9554905132m'acord amb el que disposa l'article 20 de la Llei Orgànica 15/1999, de 13 de desembre, de Protecció de Dades de Caràcter Personal. Les característiques dels fitxers es detallen en l'apartat II de l'annex   
Tercer  
L'Institut Valencià de Finances, com a òrgan administratiu responsable dels fitxers, adoptarà les mesures de gestió i organització que siguen necessàries per a assegurar la confidencialitat, seguretat i integritat de les dades, així com les conduents a fer efectives les garanties, les obligacions i els drets reconeguts en la Llei Orgànica 15/1999, de 13 de desembre, de Protecció de Dades de Caràcter Personal.  
DISPOSICIÓ FINAL  
La present ordre entrarà en vigor l'endemà de la publicació en el Diari Oficial de la Generalitat.   
València, 12 de setembre de 2006.   
El conseller d'Economia, Hisenda i Ocupació,  
GERARDO CAMPS DEVESA   
ANNEX  
I. Creació de fitxers  
I.1. Denominació i descripció del fitxer: RAOGO, consellers, membres dels òrgans de govern de l'Institut Valencià de Finances.  
a. Finalitat del fitxer i usos previstos: gestió administrativa de les sessions realitzades dels òrgans de govern de l'Institut Valencià de Finances.  
b. Persones o col·lectius sobre els quals es pretén obtindre dades de caràcter personal o que resulten obligats a subministrar-les: consellers dels òrgans de govern de l'Institut Valencià de Finances.  
c. Procediment de recollida de dades: entrevistes amb l'interessat; suport de recollida, paper.  
d. Estructura bàsica del fitxer i descripció dels tipus de dades que inclou:   
. DNI/NIF.  
. Nom i cognoms.  
. Adreça postal, adreça electrònica i telèfon.  
. Càrrec que ocupa i entitat a la qual representa.   
e. Cessions de dades de caràcter personal i, si és el cas, les transferències de dades que es prevegen a països tercers: no està prevista la cessió.   
f. El responsable del fitxer és l'Institut Valencià de Finances.  
g. Els drets d'accés, rectificació, cancel·lació i oposició s'exercitaran davant de l'Institut Valencià de Finances.  
h. Mesures de seguretat amb indicació del nivell bàsic, mitjà o alt exigible: nivell bàsic.  
I.2. Denominació i descripció del fitxer: RASCA, registre d'assemblees generals de caixes d'estalvis amb domicili social a la Comunitat Valenciana.  
a. Finalitat del fitxer i usos previstos: control administratiu del nomenament de consellers generals de les caixes d'estalvis amb domicili social en la Comunitat Valenciana, segons Reglament de la Generalitat de la Comunitat Valenciana en matèria d'òrgans de govern de les caixes d'estalvis valencianes.  
b. Persones o col·lectius sobre els quals es pretén obtindre dades de caràcter personal o que resulten obligats a subministrar-les: consellers generals de les assemblees de les caixes d'estalvis amb domicili social a la Comunitat Valenciana.  
c. Procediment de recollida de dades: certificat de la composició de l'assemblea, després del procés electoral corresponent, emés en suport paper per la caixa d'estalvis.  
d. Estructura bàsica del fitxer i descripció dels tipus de dades que inclou:   
. DNI/NIF.  
. Nom i cognoms.  
. Grup de representació en l'assemblea.  
e. Cessions de dades de caràcter personal i, si és el cas, les transferències de dades que es prevegen a països tercers: no està prevista la cessió.   
f. El responsable del fitxer és l'Institut Valencià de Finances.  
g. Els drets d'accés, rectificació, cancel·lació i oposició s'exercitaran davant de l'Institut Valencià de Finances.  
h. Mesures de seguretat amb indicació del nivell bàsic, mitjà o alt exigible: nivell bàsic.  
II. Modificació de fitxers  
II.1. Denominació, descripció i codi d'inscripció en el Registre General de Protecció de Dades: ALTS CÀRRECS C.C.; Registre d'alts càrrecs de cooperatives de crèdit de la Comunitat Valenciana; 1751555618.  
a. Finalitat del fitxer i usos previstos: control administratiu i de legalitat dels alts càrrecs de cooperatives de crèdit de la Comunitat Valenciana. Manteniment i consulta de dades.  
b. Persones o col·lectius sobre els quals es pretén obtindre dades de caràcter personal o que resulten obligats a subministrar-les: membres del Consell Rector i director general de les cooperatives de crèdit de la Comunitat Valenciana.  
c. Procediment de recollida de dades: formulari en paper remés per l'interessat o el seu representant legal.  
d. Estructura bàsica del fitxer i descripció dels tipus de dades que inclou:   
. DNI/NIF, nom i cognoms, adreça postal.  
. Estat civil, data i lloc de naixement, nacionalitat.  
. Cònjuge: nom, cognoms, DNI.  
. Ascendents: nom.  
. Professió.  
. Persones jurídiques vinculades: denominació, CIF, càrrec, data de designació, etc.  
e. Cessions de dades de caràcter personal i, si és el cas, les transferències de dades que es prevegen a països tercers: Banc d'Espanya i Registre de Cooperatives de la Comunitat Valenciana.  
f. El responsable del fitxer és l'Institut Valencià de Finances.  
g. Els drets d'accés, rectificació, cancel·lació i oposició s'exercitaran davant de l'Institut Valencià de Finances.  
h. Mesures de seguretat amb indicació del nivell bàsic, mitjà o alt exigible: nivell bàsic.  
II.2. Denominació, descripció i codi d'inscripció en el Registre General de Protecció de Dades: ALTS CÀRRECS C.A.; Registre d'alts càrrecs de caixes d'estalvis amb domicili social a la Comunitat Valenciana; 4593943524.  
a. Finalitat del fitxer i usos previstos: control administratiu i de legalitat dels alts càrrecs de les caixes d'estalvis amb domicili social a la Comunitat Valenciana. Manteniment i consulta de dades.  
b. Persones o col·lectius sobre els quals es pretén obtindre dades de caràcter personal o que resulten obligats a subministrar-les: membres del Consell d'Administració, Comissió de Control i director general de les caixes d'estalvis amb domicili social a la Comunitat Valenciana.  
c. Procediment de recollida de dades: formulari en paper remés per l'interessat o el seu representant legal.  
d. Estructura bàsica del fitxer i descripció dels tipus de dades que inclou:   
. DNI/NIF, nom i cognoms, adreça postal.  
. Estat civil, data i lloc de naixement, nacionalitat.  
. Cònjuge: nom, cognoms, DNI.  
. Dades relatives al càrrec: data d'assemblea, grup de representació, etc.  
. Ocupació actual: lloc i empresa.  
. Persones jurídiques vinculades: denominació, CIF, càrrec, data de designació, etc.  
e. Cessions de dades de caràcter personal i, si és el cas, les transferències de dades que es prevegen a països tercers: Banc d'Espanya.  
f. El responsable del fitxer és l'Institut Valencià de Finances.  
g. Els drets d'accés, rectificació, cancel·lació i oposició s'exercitaran davant de l'Institut Valencià de Finances.  
h. Mesures de seguretat amb indicació del nivell bàsic, mitjà o alt exigible: nivell bàsic.  
II.3. Denominació, descripció i codi d'inscripció en el Registre General de Protecció de Dades: CLIENTS; Subscripció de deute públic de la Generalitat Valenciana, en el tram detallista; 0308157502.  
a. Finalitat del fitxer i usos previstos: identificació dels subscriptors de deute públic de la Generalitat Valenciana, en el tram detallista; estudis estadístics de subscripció.  
b. Persones o col·lectius sobre els quals es pretén obtindre dades de caràcter personal o que resulten obligats a subministrar-los: subscriptors de deute públic de la Generalitat Valenciana, en el tram detallista.  
c. Procediment de recollida de dades: formularis en paper o transmissió telemàtica de dades, del mateix interessat.  
d. Estructura bàsica del fitxer i descripció dels tipus de dades incloses en el mateix:   
. DNI/NIF, nom i cognoms, adreça postal i telèfon.  
. Opció lingüística per a rebre comunicacions.  
. Inversions i dades bancàries.  
. Béns i servicis subministrats per l'afectat; transaccions financeres.  
e. Cessions de dades de caràcter personal i, si és el cas, les transferències de dades que es prevegen a països tercers: Borsa de València i entitats financeres col·laboradores.  
f. El responsable del fitxer és l'Institut Valencià de Finances.  
g. Els drets d'accés, rectificació, cancel·lació i oposició s'exercitaran davant de l'Institut Valencià de Finances.  
h. Mesures de seguretat amb indicació del nivell bàsic, mitjà o alt exigible: nivell mitjà.


Còpia Permalink ELI